
Білім беру ұйымы (балабақша / шағын орталық)  НҰРДӘУЛЕТ БӨБЕКЖАЙЫ КМҚК
Топ: кіші топ 
Балалардың жасы: 2 жастағы балалар
Жоспардың құрылу кезеңі: 20.07.2026 ж. - 24.07.2026 ж. «Табиғат әлемі»

	Балаларды далада қабылдау
	Күнделікті дене қызуын өлшеу, балалардың дене терісін, сыртқы келбетін қарау; ата-аналарды толғандырған сұрақтарға тәрбиешінің жауаптары; балалар үшін қолайлы орта тудыру.

	
	Ата-аналармен "Балалар үйде, қандай жемістер мен көкөністерді жейді" тақырыбына әңгімелесу.

	
	«Жаңбыр» саусақ жаттығуы.
(тіл дамыту және көркем әдебиет)
Мақсат-міндеттер.
Жаңбыр, жаңбыр, жаушы,
Бақшамды суғаршы.
Тамшы тамшылат гүлдерге,
Ағаштарға, шөптерге.
Жаңбыр, жаңбыр тоқтады,
Тынышталды, ұйықтады.
Балалармен бірге мәтінге сай қимылдарын келтіріп айту.
"Иә-иә-иә", "жоқ-жоқ-жоқ" ойыны.
(дене тәрбиесі)
Мақсат-міндеттер: балалардың ой шапшаңдығын, жағымды эмоцияларын дамыту.
Балалар, сендер дос бола білесіңдер ме? (Балалардың жауаптары).
- Қазір оны ойын барысында тексеріп көреміз. Мен сұрақтар қоямын, ал сендер «иә-иә-иә» немесе «жоқ-жоқ-жоқ» деп жауап бересіңдер. Келістік пе?
Достыққа берік боламыз? (Иә-иә-иә)
Достықты бағалаймыз? (Иә-иә-иә)
Бірге тату ойнаймыз? (Иә-иә-иә)
Достық қолын созамыз? (Иә-иә-иә)
Достың ашуына тиеміз? (Жоқ-жоқ-жоқ)
Ал қуаныш сыйлаймыз? (Иә-иә-иә)
Досты ренжітеміз? (Жоқ-жоқ-жоқ)
Достармен бірге шай ішеміз? (Иә-иә-иә)
Жарайсыңдар! Сұрақтарға дұрыс жауап бердіңдер.
	Көркем сөзді мәнерлеп оқу жаттығуы.
(тіл дамыту және көркем әдебиет)
Мақсат-міндеттер: балалардың сөйлеу қабілетін, тағамдар туралы ұғымдарын қалыптастыру; жағымды эмоцияларды дамыту.
Көркем сөз
Дайын болды тамағым,
Алдымда тұр табағым.
Пияз, картоп, күрішім,
Салдым аскөк, бұрышын.
Дәмді болып пісті,
Ауызға келіп түсті!
(Д. Қ Бұланбаева)
Үстел үсті–баспа ойыны: "Лото "Көгөністер"".
(құрастыру, тіл дамыту және көркем әдебиет, қоршаған әлеммен таныстыру)
Мақсат-міндеттер: балалардың қарапайым үстел үсті баспа ойындарының ережелерін меңгеруге, ойын шартына бағынуға деген ұмтылыстарын ынталандыру.
	«Кемпірқосақ» саусақ гимнастикасы.
(тіл дамыту және көркем әдебиет)
Мақсат-міндеттер.
Қараймыз: кемпірқосақ бізден жоғары, (қолды жоғары көтеру, жартылай дөңгелек жасау (серіпінді қозғалыс).
Ағаштардан жоғары (қолды жоғары көтеру).
Үйлерден жоғары (қолмен шатыр жасап тұру).
Теңізден де толқыннан да жоғары (қолмен толқын жасау).
Менен де жоғары (қолды бастан асыру).
"Бастаған суретті аяқтайық" сурет салудан жаттығулар.
(сурет салу)
Мақсат-міндеттер: Балалардың бейнелеу әрекетіне деген қызығушылығын ояту, көркемдік қабылдауларын дамыту. Ересектермен бірлескен әрекеттерге қызығушылықты ояту. Қағазға, құмға саусақпен сурет салу, ересектер салған суретті толықтыру. Ұсақ қол моторикасын, қабылдау қабілетін дамыту. Қарындашты үш саусақпен, қатты қыспай ұстау, суреттің қарапайым элементтері ретінде тік және тұйықталған дөңгелек сызықтарды қағаз бетінде жеңіл жүргізу. Белгілі бір ережелерді орындау: дұрыс отыру, қағазды умаждамау, жұмысты ұқыпты жасау.
	"Көгөністер дүкені" ойыны.
(тіл дамыту және көркем әдебиет, қоршаған әлеммен таныстыру)
Мақсат-міндеттер: балаларға көгөністер, көкөністерді сатушының қызметі жайында ұғымдарын қалыптастыру; коммуникативтік қабілеттерді дамыту.
Сатушы:
- Сәлеметсіңдер ме, балалар, не үшін келдіңдер?
Балалар:
- Көкөністер сатып алуға.
Сатушы:
- Менің дүкенім сиқырлы, себебі көкөністерді дұрыс табылған жауаптарға ғана беремін. Жұмбақ шешуге дайынсыңдар ма?
Жұмбақтар оқу.
(тіл дамыту және көркем әдебиет)
Доптар жатыр желiсi бар,
Қабат-қабат терiсi бар. (Орамжапырақ)
Ашулы қонақ бұл анық,
Тоңып шешсе, жыладық. (Пияз)
	"Дәрумендер" жаттығуы.
(дене тәрбиесі, тіл дамыту және көркем әдебиет)
Мақсат-міндеттер: балалардың дене мүшелерін жетілдіру; ырғаққа сай қимылдауға, көркем сөзге ілесіп айтуға машықтандыру; жағымды эмоцияларды дамыту.
Музыкалық сүйемелдеумен өткізіледі.
Біз бақшаға барамыз, (Бір орында адымдау)
Көгөністер жинаймыз, (Қолы екі жаққа созып, кең ашу)
Бірінші қиярды жұламыз, (Еңкейіп қияр жұлған сыңай таныту)
Дөп-дөңгелек қызанақ, (Екі қолды біріктіріп дөңгелек пішін жасау)
Шалқан өте үлкен ақ, (Қолды белге қойып, кезек-кезек екі жаққа бұрылу)
Сәбізім ұзын,
Қызыл-сары түсін. (Қолды жоғары көтеріп, отыру)
Барлығын жинаймыз,
Себетке саламыз. (Қол шапалақтау)
Суреттерді қарастыру. Гүлдер
(тіл дамыту және көркем әдебиет, қоршаған әлеммен таныстыру)
Мақсат-міндеттері. Заттарды және олармен әрекеттерді атау, оларды суреттерден тану. Суреттердің мазмұны бойынша қойылған сұрақтарға жауап беруді дамыту. Сөздік қорларын байыту. Қоршаған әлемге қызығушылықты арттыру.

	
	Еңбекке баулуға арналған тапсырма: серуен алдыңда ойыншықтарды жинау; топырақтарды, бұтақтарды, тастарды шелекке жинау, оларды белгіленген жерге апару. Құмды құмсалғышқа жинау. Құмсалғыштың жақтауындағы құмды сыпыру.
Мақсат-міндеттер: балаларда қарапайым еңбек дағдыларын қалыптастыру, еңбексүйгіштікке тәрбиелеу.
(еңбек іс-әрекеті)
	Еңбекке баулуға арналған тапсырма: "Пульверизатордан бөлме өсімдіктеріне су бүрку".
Мақсат-міндеттер: жаңа еңбек дағдыларын қалыптастыру; өсімдіктерге деген қамқорлық сезімдеріне баулу.
(еңбек іс-әрекеті)
	Еңбекке баулуға арналған тапсырма: "Шешіну бөлмесіндегі шкаф ішіндегі тәртіп".
(Тәрбиешінің көмекшісімен бірлесіп)
Мақсат-міндеттер: балаларды әркімнің жеке өз киім шкафын ұқыпты, таза ұстауға үйрету: шкафты киімдер мен аяқ киімнен босату, дымқыл шүберекпен сүрту және қайтадан киім-кешекті ұқыптап бүктеп, тиісті орындарына орналастыру.
(еңбек іс-әрекеті)
	Еңбекке баулуға арналған тапсырма.
Табиғат бұрышындағы өсімдіктерге көңіл бөлу, егер топырақ құрғақ болса, су сепкішті қолданып өсімдіктерді суғару керектігіне назар аудару.
Мақсат-міндеттер: байқағыштыққа баулу; қарапайым еңбек дағдыларын игеруге мүмкіндік жасау.
(еңбек іс-әрекеті)
	Еңбекке баулуға арналған тапсырма: үлескедегі бұтақтарды жинаймыз.
Мақсат-міндеттер: қарапайым тапсырмаларды орындауды үйрету; еңбек дағдыларын қалыптастыру.
(еңбек іс-әрекеті)

	Таңғы гимнастика
	(дене тәрбиесі)
№10-таңғы гимнастика кешені
1. Тыныс алу жаттығулары «Мысық»; мойынға арналған жаттығу (мойынды созу және теріге үрлеу). 4-5 рет қайталау.
2. «Сәлем, күнім!» 4-5 рет қайталау.
Сәлем, күнім!
Жадыра бүгін
Сәлем, күнім!
Шуақ шаш бүгін.
(Балалар қолдарын жоғары көтереді, оны күнге созады, ақырын түсіреді.)
3. «Сағаттар». (Денені оңға және солға еңкейту.)
4. «Қояндар секіреді». (Екі аяқпен секіру.)
5. Жолмен тыныш жүру.

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	"Қасықты дұрыс ұстап үйренеміз" жаттығуы.
Мақсат-міндеттер: балаларды қасықты дұрыс ұстауды үйрету бойынша жұмысты жалғастыру.
Топқа қасықты ауызына дұрыс апармай, көжені шашыратып, үнемі көйлегін былғап алатын Камила қуыршақ "келеді".
Балалар қонақты сабырға шақырады. Оған "қуыр, қуыр, қуырмаш" санамағын айтып береді. Кейін тәрбиеші сәбилерге сиқырлы қасықтарын қолдарына алып, қуыршақ Камилаға көжені қалай жеу керектігін көрсетуді ұсынады.
Сонында Камила балаларға алғысын білдіреді.
(мәдени-гигиеналық дағдылар)

	Тәрбиеші
мен
балалардың
еркін
әрекеті
	Сурет салу: «Бұлттар».
(сурет салу)
мақсат-міндеттер. Сурет салу қабілеттерін жетілдіру.
Қ. Мырзалиев “Бұлт”
(тіл дамыту және көркем әдебиет)
Жалбыр-жалбыр жүні ұзын
Жабағыдай
Жөңкіген бұлт көк жүзін
Жабады ұдай.
Тұрамыз,
Өтеді деп
Нұр селдетіп.
Қаламыз,
Кетеді тек
Құр желдетіп.
Шөлдеткенде алтын күн
Егістікті,
Жауа алмаған бұлтыңның
Несі мықты!!!
"Көгөністер" жайлы әңгімелесу.
(қоршаған әлеммен таныстыру, тіл дамыту және көркем әдебиет)
Мақсат-міндеттер: көкөністер жайлы жалпылама түсініктерін қалыптастыру (көгөністер — ол өсімдіктің бір бөлігі мен жемісі, оларды тағамға пайдалану үшін бақшада өсіреді); көгөністердің алуандығы жайлы түсініктерін нақтылау.
Құралдары: көгөністер салынған суреттер; көгөністердің нақпішіндері.
	Иллюстрациялар қарау: «Тамаша табиғат».
(қоршаған әлеммен таныстыру, тіл дамыту және көркем әдебиет)
Ойын жаттығуы "Гүлдер".
(дене тәрбиесі, тіл дамыту және көркем әдебиет)
Мақсат-міндеттер: балаларды ырғаққа сай қимылдауға, көркем сөзге ілесіп айтуға машықтандыру; жағымды эмоцияларды дамыту.
Гүлім, гүлім, өсе бер, (Екі қолды жоғары көтеру)
Әдемі боп, асыл боп. (Қолдарын екі жаққа бұлғау)
Күндей жайнап кете бер, (Отырып, тұру)
Қызыл, сары, жасыл боп. (Қол шапалақтау)
	Сәлемдесу шеңбері.
(қоршаған әлеммен таныстыру)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; дене мүшелерін қабылдап тануға тәрбиелеу.
Сәлем, алақан! (Қолды созу, алақанды сыртқа, ішке бұру.)
Хлоп-хлоп-хлоп! (Үш рет алақан соғу.)
Сәлем, аяқ! (Орында адымдау.)
Топ-топ-топ!
Сәлем, көздер! (Көзді ашып, жұму.)
Миг-миг-миг!
Сәлем, мұрным! (Саусақтарын мұрын ұшына тигізу.)
Бип-бип-бип!
Сәлем, достар! (Қол бұлғау.)
Сәлеметсіңдер ме!
Табиғат құбылыстары туралы суреттер мен иллюстрацияларды қарау.
(қоршаған әлеммен таныстыру, тіл дамыту және көркем әдебиет)
Мақсат-міндеттер.
	Көркемсөзді оқу жаттығуы.
(тіл дамыту және көркем әдебиет)
Мақсат-міндеттер.
Тиін келіп отырды,
Дастарханның басына.
Тамағымен ойнады,
Нанды қылды ысырап.
Ойнамаңдар тамақпен,
Ас ішіңдер әдеппен.
"Көгөністер" тақырыбына суреттер қарастыру.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың көгөністер жайлы білімдерін кеңейту.
	«Көгөністің түсі қандай?" ойыны.
(сурет салу, тіл дамыту және көркем әдебиет)
Мақсат-міндеттер: түстерді ажырату және дұрыс атау іскерліктерін дамыту.
- Балалар, қане (әжеге) көкөністерді тарелкаларға бөліп салуға көмектесейік. Әр көкөністің өз тарелкасы бар. Жасыл қиярдың тарелкасы да жасыл. Жасыл түсті көкөністерді тауып, тарелкаға салыңдар.
Қызанақтың тарелкасы қызыл ...
Құралдар: түрлі түсті тарелкалар; көкөністер нақпішіндері.

	
	Дене тәрбиесінен ойын-жаттығулар
"Көкөністер - денсаулық кепілі"
Мақсат-міндеттер: Балаларды заттардың үстінен аяқпен секіру іскерліктерін жетілдіру; заттардың үстінен аяқпен секіру жаттығуын жасау кезінде қимыл белсенділіктерін арттыру; заттардың үстінен екі аяқпен секіру дағдыларына жаттықтыруды жалғастыру; заттардың үстінен екі аяқпен секіре білу дағдыларын дамыта отырып, заттардан аттау кезіндегі секіру қабілеттерін жетілдіру.
	Тіл дамыту және көркем әдебиеттен дамытудан ойын-жаттығулар
"Қуыршақ Дана бізде қонақта"
Мақсат-міндеттер: Көкөністерді ұстап, сипап анықтауға, оларға сипаттама беру, сипаттау кезінде 5-6 сөзден тұратын қарапайым сөйлемдер құрастыра білуге үйрету. Сөздік қорын молайту, сөз тіркестерін құрастыруға үйрету; ұйымшылдыққа баулу; дидактикалық ойындарды арқылы балалардың сөйлеу тілін дамыту, сезіну және есту қабілеттерін дамыту; балаларды айналасындағыларға көмектесуге, бір-бірімен қарым-қатынас кезінде қамқоршы болуға дағдыландыру.
	Жапсырудан ойын-жаттығулар
"Тәрелкедегі қияр мен қызанақ"
Мақсат-міндеттер: Балалардың зейінін, есте сақтау қабілеттерін, жалпы және ұсақ моторикаларын дамыту. Балаларды дайын формаларға желім жағып жапсыруды үйрету. Көкөністер туралы балалардың білімдерін жетілдіру және толықтыру, көкөністерді жемістерден ажырата білуге үйрету. Көкөністерді жапсыру кезінде желім мен майлықты мұқият қолдану қабілетін дамыту. тәрбиелеу. Өздігінен жұмыс жасай білуге тәрбиелеу.
	Құрастырудан ойын-жаттығулар
"Көгөністер арналған себет"
Мақсат-міндеттер: Балаларды «көгөністер», «егін жинау» ұғымдарымен таныстыруды жалғастыру, олардың негізгі сипаттамалары (пішіні, түсі) туралы білімдерін бекіту, құрастыруға деген қызығушылықты қалыптастыру, қолдың ұсақ моторикасын дамыту.
	Музыкадан ойын-жаттығулар
"Витаминдер әлемі"
Мақсат-міндеттер: Вокалдық, музыкалық және ритмикалық дағдыларды жетілдіру; шығармашылық белсенділікті дамыту. Музыкалық ойын барысында кейіпкердің мінезін қимыл-қозғалыс арқылы жеткізе білу, музыкалық аспаптарда қатты және тыныш дыбыстарды ажыратып ойнау қабілеттерін қалыптастыру.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.

	Күндізгі серуен
	Гүлзар мен бақшадағы жұмысты бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды гүлзар мен бақшадағы тұқымдарды егу ережелерімен таныстыру; ересектердің еңбегін құрметпен қарауға баулу.
Сумен аттракциондар.
Мақсат-міндеттер: балаларды судың қасиеттерін тануға деген қызығушылығын арттыру; зияткерлік қабілеттері негіздерін қалыптастыру.
«Сиқырлы су» — стақанның үштен бір бөлігіне су құйылып, түтікше салынған.
Белгі бойынша балалар терең тыныстап, суда бүлкілдетеді.
"Күн мен жаңбыр" қимыл-қозғалыс ойыны.
(дене тәрбиесі)
Мақсат-міндеттер: балаларды белгілер бойынша бір-біріне соғылмай жан-жаққа шашырап жүруге және бір жерге жиналуға дағдыландыру; жүгіруге үйрету, ойын шарты бұзбауға бейімдеу.
“Жылғадан өтейік” қимылды жаттығуы.
Мақсат-міндеттер: балалардың тепе-теңдікті сақтай отырып, еңіс тақтаймен жүру біліктіліктерін дамыту.
Еңбекке баулуға арналған тапсырма: құмды құм салғышқа жинау.
Мақсат-міндеттер: ұқыптылыққа тәрбиелеу.
Жеке жұмыс: әртүрлі гүлдердің тұқымын қарастыру.
Гүлзар ішіне гүл тұқымын егуді ұсыну.
Мақсат-міндеттер: қарапайым еңбек дағдыларына бейімдеу.
Шығарылған материалмен еркін ойындар.
Мақсат-міндеттер: ойыншықтармен жеке ойында қарапайым ойын желісін бойынша әрекеттер жасауға машықтандыру.
	Шөпті бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға шөптің көктемде шығып, жазда кең жайылып жататынын түсіндіру; қарағанда шөп жасыл, ұстағанда жұмсақ, қою екендігіне тәжірибеде көз жеткізу; айналадағы жанды табиғатты бақылауға жетелеу.
Тұрсын Елеусізұлы «Көбелек»
Көбелек-ау, көбелек,
Әдемісің керемет!
Гүлге келіп қона ғой,
Өзің де гүл бола ғой.
"Ұядағы құстар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Шашыраңқы жүгіруге, бір-біріне соқтығысып қалмай, педагогтің берген белгісі бойынша әрекет етуге жаттықтыру.
"Құстар, құстар ұшады" қимыл-қозғалыс ойыны.
(дене тәрбиесі)
Мақсат-міндеттер: балаларды қимыл-қозғалысты орындауға жаттықтыру.
Үлескені жалаушалармен безендіру.
Мақсат-міндеттер: балаларды үлескені безендіруге ат салысуға шақыру.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Ақ бақбақты бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың бақбақтың гүлдеуі жайлы қарапайым түсініктерін қалыптастыру. Гүлдің ұшқан үлпілдек бастарына тамсану ниетін ояту, қызықты құбылысқа (бақбаққа үрлеп, үлпілдектерді ұшыру) эмоционалды жауап беруге жетелеу.
"Бақ-бақ"
Күннің нұры - алтын дақ,
Сары басты бақ-бақ
Жаулап алды шалғынды.
Неткен ғажап! Пах-пах!
Күннің нұрын жинаған,
Тамырға күш жұмсаған
Бақбақ ертең қатаяр,
Аппақ болып сондықтан. (Дина Ахметова)
“Мысық пен торғайлар” қимыл-қозғалыс ойыны.
(дене тәрбиесі)
Мақсат-міндеттер: ойын шарты, белгі бойынша жан-жаққа шашырап жүгіруге дағдыландыру; ойын кейіпкерлерінің қимылдарына еліктеуге деген қызығушылықты тудыру.
Құмда шеңбер сызу. Шеңбер ортасында мысық. Балалар торғайлар. Торғайлар шеңбер сыртында секіріп, мазақтап, мысық көрмей тұрған кезде шеңберге ұшып кіреді де, мысыққа ұстатпауға тырысады. Мысық үш торғайды ұстаған кезде, мысық рөлі басқа балаға беріледі.
"Ирелеңдеген жолдармен" ойын жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүруді) жетілдіру; асфальт бетіне салынған ирелеңдеген сызықтардың бойымен жүруге жаттықтыру.
”Құрылысшылар” сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалаларға құрылысшы мамандығы жайлы айту.
Құмнан, тастан, құрғақ бұтақтардан қалай үй салуға болатынын көрсету.
Балаларға өздеріне үй құрастыруды ұсыну.
Еңбекке баулуға арналған тапсырма: бақшаны шөптеу. Кішкентай тырмамен қопсыту.
Мақсат-міндеттер: қарапайым еңбек дағдыларына бейімдеу; ересектің еңбегін қадірлеуге тәрбиелеу.
	Жаңбырды (ауа-райына қарай) немесе аспандағы бұлттарды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: жаңбыр құбылысы жайында түсініктерді қалыптастыру; жаңбырдың аспанда сұр бұлттар жиналған кезінде пайда болатынын түсіндіру; найзағай сияқты құбылыспен таныстыру.
Бейімбет Майлин «Жаңбыр»
Жау, жау, жаңбыр, жау, жаңбыр!
Жау - егіннің көгі өссін!
Сұлудай бұраң құрақты,
Айдың шалқар көл өссін!
Ааспанды ауыр бұлт жауып, қатты жел соғады. Жел ағаштарды қатты шайқайды. Айналаның бәрі біртіндеп түнеріп кетеді. Құстар айқайлап ұшып, жасырынып қалуға тырысады. Күн күркіреп, найзағай жарқылдайды.
Жұмбақ.
Бір нәрсе жоғарыда от жағып тұр,
Дабылдап дабылын ол қағып тұр. (Найзағай)
Бір нәрсе жоғарыда от жағып тұр,
Дабылдатып дабылын ол қағып тұр.
От жағып, дабыл қағып тұрғанында,
Сабалап төмен қарай су ағып тұр. (Жаңбыр, найзағай)
"Тауық пен балапандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларда белгі бойынша әрекет ету біліктіліктерін дамыту, түрлі бағытта жүгіру мен еңбектеуге жаттықтыру.
"Өз түсіңді тап" ойыны.
(дене тәрбиесі)
Мақсат-міндеттер: кеңістікті бағдарлау біліктіліктерін қалыптастыру, негізгі түстерін қабылдап ажыратуға бейімдеу.
Еңбек тапсырмасы: орындықтардың үстінен құмды сыпыру.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
Шығарылатын материал: күрекшелер, шелектер, қалыптар, жыл мезгіліне сәйкес киінген қуыршақтар, машинкалар.
	Жәндіктерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: көбелектің бірнеше түрін ажыратуды үйрету (капустница); қоршаған әлем жайында түсініктерді тиянақтау.
Көбелектің қанатында табиғат жаратылысындағы өте әдемі өрнектер бейнеленген. Бірақ көбелектерді қанатынан ұстауға болмайды, себебі олардың беттерін нәзік тозаң басып жатады, оны өшіру өте оңай, бірақ содан кейін көбелек ұша алмайды. Балаларға түсіндіру көбелектердің жұмыртқа салатынын, артынан ол жұлдызқұртқа айналып, өсімдік жапырағын жеп жоятынын түсіндіру. Кейін жұлдызқұрттар өздерінің құрсақ бөлігінен бөлінетін жіппен орап, қуыршаққа айналады, ал қуыршақтан қайта көбелек пайда болады.
Көркем сөз
Көк көйлек, көк көбелек
Көздері дөп дөңгелек
Гүл көрсе күлімдейді
Қолыма ілінбейді
Көк шөптің арасынан
Түр-түсі білінбейді.
"Көбелекті ұста" (қанқызды) ойыны.
(дене тәрбиесі)
Мақсат-міндеттер: балалардың секіре білу қабілеттерін дамыту; шапшаңдыққа тәрбиелеу.
Таяқшаға байланған көбелек сұлбасына секіріп, қол тигізу керек.
"Сызықты баспа" қимыл жаттығуы.
(дене тәрбиесі)
Мақсат-міндеттер: балаларды бір бағытта, жылжи отырып, секіруге дағдыландыру.
Балалардың секіру жолы бойына көлденең сызықтарды салып қою. Балалар, сызықтарды баспай, алға секіруге үйренеді.
"Қапта не бар?" дидактикалық ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды таныс заттарды атауға жаттықтыру.
Еңбекке баулуға арналған тапсырма: ойын алаңын тазарту.
Мақсат-міндеттер: бірігіп еңбектенуге, ортақ күш-жігермен мақсаттың орындалуына қол жеткізу үйрету.
Балалардың дербес әрекеті.

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Өз киімдерімді ажыратамын,
Сөре, ілмекте болғандарын ұнатамын.
Шкаф есігін ашқан кезде,
Өз орындарынан тауып аламын. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.
Қуыршақ, қуыршақ,
Таза суға жуынсақ.
Қол ұстасып, дос болып,
Бақ ішінде қыдырсақ.

	Түскі асқа дайындық
	(мәдени-гигиеналық дағдылар)
Қажет болса, тамақтанар алдында балалармен бірге ойыншықтарды орнына жинау, қолдарын жуғызу.

	Түскі ас
	(мәдени-гигиеналық дағдылар)
Мақсат-міндеттері: балаларда үстел басындағы мәдениеттің қарапайым дағдыларын қалыптастыру: нанды үгітпеу, тамақты ауызды жауып шайнау, тамақ ішкенде сөйлемеу, үстел басында дұрыс отыру.
Айтшы, әжем,
Дайын ба көжең?
Еті пісті ме?
Сорпасы қою ма?
Жармасы ұсақ па?
Картопы жұмсақ па?
Картопты жеймін,
Сорпасын ішемін,
Түгелін тауысамын,
"Рақмет" айтамын. (Д. Ахметова)

	Күндізгі ұйқы
	(мәдени-гигиеналық дағдылар, тіл дамыту және көркем әдебиет)
Белгілі шараларды: дәретханаға бару, жуыну, киімдерді бүктеу, тыныш ұйқы, сақтай отырып, өз бетінше ұйқыға дайындалу дағдыларын қалыптастыру.
Баланың психофизикалық әлеуетін қалпына келтіру. Желдету. Тыныштықты сақтау.
Ұйқықтатпақ.
Жастыққа басынды қоя ғой,
Тәп-тәтті ұйқыға бата ғой.

	Ұйқыдан тұру
	Тақпақ-оятпақ: "Әтеш".
Жата ғой, жата ғой,
Демалып, ұйықтай ғой.
Төсекте: Әтеш ұйықтайды" ­б.қ. арқада жатып, қолды бастан жоғары созу, аяқ бірге. Бір қолды жоғары, созылу, әтеш оянды. 3р.
Әтеш бидай іздейді"­ б.қ. отырып, аяқты айқастыру, қол белде, басты солға, алға, солға еңкейту. 3р.
Әтеш су ішеді"­ б.қ өкшеде отырып, қол түсірулі, тізерлеп тұру, қол жоғары, алға және астыға қол созып еңкею, б.қ. оралу.
Әтеш секіреді" ­б.қ. аяқ бірге, қол белде. 20с. (дене тәрбиесі)

	Бесін ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	"Дәрігерде" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды дәрігер қызметімен таныстыру, медициналық құралдардың атауларын бекіту. Балаларды ойын жоспарын жүзеге асыруға үйрету. Сюжет бойынша екі кейіпкердің өзара әрекеттесу (дәрігер — науқас) іскерліктерін қалыптастыру.
Ойыншық-алмастырушылармен ойын барысында, өзі және ойыншық үшін рөл атқару.
	"Қоянды үйрет" (артикуляцияны дамыту) жаттығуы.
(тіл дамыту және көркем әдебиет)
Мақсат-міндеттер: балалардың артикуляциясын, есту, есте сақтау, қабылдау, ойлау қабілетттерін дамыту.
Балаларға қоянға көмектесуді – оны үйретуді ұсыну:
А) Ауызды ашу:
- Қоян, ауызыңды аш, Былай! Былай!
Б) тістерін көрсету:
- Қоян, тістеріңді көрсет! Былай! Былай!
В) Тілді көрсету:
- Қоян, тістеріңді көрсет! Былай! Былай!
Г) Сәбізді тістеу:
- Сәбізді же! Ап! Ап! Ап!
Д) Ерінді жалау:
- Қоян бүкіл сәбізді жеп алды. Оған дәмдә сәбіз өте ұнады. Ол ернін жалай бастады. Былай! Былай! Ал балалар еріндерін майлықпен сүртеді.
- Рақмет! – деді де қоян, орманға қашып кетті.
Әр жаттығуды 3 рет қайталап орындау.
	"Шалқан" ертегісін сахналау.
(тіл дамыту және көркем әдебиет)
Мақсат-міндеттер: балалардың эмоционалдылығын дамыту, ертегілерге деген қызығушылықтарын тәрбиелеу, мазмұнын тыңдауды және түсінуді үйрену, шығармашылық қабілеттерін дамыту.
Дамытушылық ойын жағдаят: "Көгөністер, жемістер, жидектер".
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға көгөністердің кейбірі бақшада көрініп тұрса, кейбірін жапырақтар арасынан іздеу керектігін көрсету; балаларға көкөністерді зерттеуді ұсыну: сипап көру (шалқан-майда, қияр-бұдыр), басып көру (қатты), дәмін татып көру.
	"Көгөністер дүкені" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: көгөністер туралы түсініктерді нығайту; коммуникативтік қабілеттерді дамыту.
Сатушы:
- Сәлеметсіңдер ме, балалар! Сендер не үшін келдіңдер? (Көгөністер сатып алуға.)
- Менің дүкенім сиқырлы, көгөністерді тек дұрыс жауаптар үшін ғана сатып алаласыңдар. Жұмбақ шешуге дайынсыңдар ма?
Жұмбақтар.
Доптар жатыр желiсi бар,
Қабат-қабат терiсi бар. (Орамжапырақ)
Ашулы қонақ бұл анық,
Тоңып шешсе, жыладық. (Пияз)
	"Бақшадағы көгөністер" суреттер көрмесі .
(сурет салу, тіл дамыту және көркем әдебиет)
Мақсат-міндеттер: балалардың көгөністерді баптау, күту және жинау туралы түсініктерін тиянақтау.
"Жануарларды тамақтандырайық" рөлді ойыны.
(мәдени-гигиеналық дағдылар, қоршаған әлеммен таныстыру)
Мақсат-міндеттер: балаларды үй жануарларын күту амаларымен таныстыру; көкөністердің, үй жануарларының атауларын пысықтау; коммукативтік қабілеттерді дамыту.
- Балалар, ауылдағы атаның үйінде әртүрлі жануарлар бар. Қане, қандай жануарлар бар екенін көрейікші.
Балалар қораптың ішінен үй жануарларын алып шығады да, қалай дыбыстайтынын келтіреді. Үй жануарларын көкөністермен тамақтандырады.

	
	"Көгөністер" дамытушы ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға көгөністердің нақпішіндерін (муляждарды) сипату арқылы түйсігін дамыту, атауға, сыртқы ерекшеліктері бойынша ажыратуға, есте сақтауға баулу.
Құралдар: көгөністердің нақпішіндері (муляждары).
- Міне, дәмді көкөністер,
Күзге дейін пісіп өскен:
Картоп, пияз, қызанақ,
Қияр, орамжапырақ.
Д. Ахметова.
	"Құмда жасырынған ойыншық".
(сенсорика, тіл дамыту және көркем әдебиет, қоршаған әлеммен таныстыру)
Мақсат-міндеттер: Балалардың сенсорлық тәжірибесін байытуды жалғастыру; саусақтардың ұсақ моторикасын дамыту үшін заттармен әрекет жасау, балалардың сенсомоторлық "көз бен қолды" үйлестіру. Балалардың түйсік, ойлау, елестету қабілеттерін дамыту; қоршаған заттар туралы алғашқы ұғымдарын жетілдіру.
	"Бұл не?" (көгөністер, сөз тіркесі) жаттығуы.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың көгөністер туралы ұғымдарын жетілдіру; сөйлеу қабілеттерін дамыту.
Балаларға қонаққа әже келіп, себет алып келеді.
- Қараңдаршы, әже бақшада не өсіріпті. (Балаларға себеттегі көкөністерді көрсету.)
- Бұл не? (Бұл көкөністер.)
Балаларға себеттен бір-бір көкөністен алып, оларды атауды ұсыну.
- Әже оларды базарға апарып сатады. Ал біз барып, сатып аламыз.
Құралдары: көкөністердің муляждары, себет, әженің суреті.
	"Базарда" (көгөністер, сөз тіркесі) ойыны.
(тіл дамыту және көркем әдебиет)
Мақсат-міндеттер: балалардың көгөністер туралы ұғымдарын жетілдіру; коммуникативтік қабілеттерін дамыту.
Себеттерді аламыз.
Жолға түсіп жүреміз,
Базарға да жетеміз.
Сөреге қарай ғой,
Көкөністер ала ғой!
- Мұқият қарап, айтыңдаршы, базарда қандай көкөністер сатылып жатыр?
- Камила, саған не берейін? (Маған шалқан беріңіз (қияр, қызанақ, сәбіз).)
	"Не сатып алдың?" ойыны (көгөністер, сөз тіркесі).
(тіл дамыту және көркем әдебиет)
Қолымда себетім.
Үйге қарай келемін.
Базарға бардым,
Көкөніс алдым.
- Камила, сен не сатып алдың? (Мен шалқан сатып алдым.)
- Арсен, сен не сатып алдың? (Мен қызанақ сатып алдым.)
т.с.с.

	Серуенге дайындық
	"Тілалғыш түймелер мен баулар".
Мақсат-міндеттер: балаларда өзіне-өзі қызмет көрсету дағдыларын қалыптастыру, аяқ киімнің бауын тағуды үйрету, түймелеудің басқа түрлерін қолдануға жаттықтыру, (түймелер, жапсырғыштар, жүгіртпелер).
	Ойын жаттығуы: "Киімді бүктеп үйренеміз".
Мақсат-міндеттер: киімді дұрыс бүктеу біліктіліктерін қалыптастыру. балаларды өз киімдерін танып, атауға, өз шкафын белгіленуі (суреті) бойынша табуды үйрету.
	"Киіну, шешіну".
Мақсат-міндеттер: түймені тағу және ағыту, жапсырғыш тағындыларды ашып, жабу біліктіліктерін бекіту, түймелеудің басқа түрлерін қолдануға жаттықтыру, киіну бөлмесінде әдептілік ережелерін сақтауды, қажет жағдайда көмек сұрауды, сыпайы сөздерді қолдануды үйретуді жалғастыру.
	Шкафтан далаға киетін аяқ киімін алу дағдысын қалыптастыру, көмек сұрау кезінде сөзбен өтініш білдіруге үйрету, қабылдау бөлмесінде өзін-өзі ұстауға үйрету.
Жазғы серуен кезіндегі ережелер:
- серуен кезінде бас киім немесе орамал тағу;
- ыстық ауа-райында, көлеңкеде ойнау (үлеске төбелдірігінде);
- күнге тіке қарамау, себебі бұл көру қабілетін нашарлатуы мүмкін;
- серуендеу кезінде әркім өз жеке стақанынан тек қайнатылған су ішуге болады;
- серуен кезінде жемістерді (алма және т.б.) жеуге болмайды, өйткені қол кір болады және оларда ауру тудыруы мүмкін микробтар көп.
	"Киім-кешектер мен аяқ киімді қалай дұрыс, таза ұстау керек". Мақсат-міндеттер: балаларда мәдени-гигиеналық дағдыларды, өзіне-өзі қызмет ету дағдыларын қалыптастыру, киім-кешектер мен аяқ киімдерді таза ұстаудың маңыздылығы жайлы айту, "тиянақтылық", "ұқыптылық" түсініктерімен таныстыру, киімдегі олқылықты байқауға үйрету.

	Серуендеу
	Суды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: су құйғыштан аққан судың жерге сіңіп, жоғалуын байқатып, өсімдіктердің тамырларына өте қажет екендігін түсіндіру; судың бұлтта бар екендігіне, жаңбыр болып, жерге тиетініне көз жеткізу; байқағыштыққа, ұғымталдыққа тәрбиелеу.
Сумен іс-тәжірибелер.
(қоршаған әлеммен таныстыру)
Мақсат-міндеттер: судың мөлдір болып, бояуларға боялатынын, судың көкөністерде (қияр, пияз, қызанақ) бар болғандығын дәлелдеу; зияткерлікке бейімдеу.
"Жалаушаға қарай жүгір" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Балалардың ойынға қызығушылығын дамытуға ықпал ете отырып, негізгі қимылдарды (жүгіруді) жетілдіру; педагогтің белгісі бойынша ғана әрекет етуге, түстерді ажыратуға баулу. Қауіпсіздікті қадағалау.
"Допты қақпаға тигіз" қимылды жаттығуы.
(дене тәрбиесі)
Мақсат-міндеттер. Балаларды допты тура бағытта 0,5-1,5 метр арақашықтыққа, "қақпа" астына домалатуға дағдыландыру; дәлдікке, ептілікке, зеректікке баулу.
Көгөніс суреттерін бояу.
(рисование)
Мақсат-міндеттер: балалардың көгөністер туралы ұғымдарын пысықтау; ұсақ қол моторикасын дамыту.
Еңбек тапсырмасы: көкөністер арасындағы қураған жапырақтарды алып тастау.
Мақсат-міндеттер: балаларды ұқыптылыққа, еңбексүйгіштікке тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Көгөністерді бақылау (шалқан, сәбіз, қияр, қызанақ).
(қоршаған әлеммен таныстыру, тіл дамыту және көркем әдебиет)
Мақсат-міндеттер: көгөністер туралы түсінік беру; бақшадағы көкөністерді таба білу біліктіліктерін қалыптастыру; жалпы пайдасы туралы, жеу алдында суға жуу керектігін түсіндіру; ұғымталдыққа тәрбиелеу.
Көкөністерді дәмінен, түрінен, пішінінен ажыратуды үйрету (көкөністер алдын-ала жуылып дайындалған болу тиіс). Сәбіз бен шалқан жерде өседі. Сәбіз қатты, қызыл-сары түсті, ұзынырақ келген. Шалқан қатты, сары түсті, дөңгелек. Қияр қатты, жасыл түсті, Қызанақ жұмсақ, қызыл, ірі. Барлық көгөністер бақшада өседі.
Атам менің көктемде,
Таңертең де, кешке де,
Көгөнісін егеді,
Бақшасын баптап жүреді.
Жаз бойы суарады,
Арамшөпті жұлады,
Күнге піскен көгөніске
Балалар қуанады. (Д. Ахметова)
Еңбек тапсырмасы: көгөністер арасындағы қураған жапырақтарды алып тастау.
Мақсат-міндеттер: балаларды ұқыптылыққа, еңбексүйгіштікке тәрбиелеу.
"Қоңыздар" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүру, жүгіру) жетілдіру. Балаларды жан-жаққа шашырап жүгіруге, белгі бойынша бағытты өзгертуге, зейінділік танытуға жаттықтыру.
Қоңыздарым, құстардай
Қанат жайып, ұшыңдар!
Ұшып-ұшып болсаңдар,
Шөпке жылдам қоныңдар!
Зу-зулатып, жыбырлап,
Тізу жолмен қыбырлап,
Демалыңдар, тоқтаңдар,
Тыныштықта ұйықтаңдар. (Д. Ахметова)
"Құрсаудан құрсауға" қимылды жаттығуы.
(дене тәрбиесі)
Мақсат-міндеттер. Балаларды құрсаудан құрсауға аттап өту дағдыларын жетілдіру; тепе-теңдікті сақтауға, үйлесімді қимылдауға үйрету.
Сурет салу: "Қызанақ пен шалқан" (үлгі бойынша).
(сурет салу)
Ортасынан бастап дөңгеленген қимылмен бояу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	«Қауіпсіздік». Аулаға ұшып келген құстарды бақылау. Сауысқан
(қоршаған әлеммен таныстыру, тіл дамыту және көркем әдебиет)
Мақсат-міндеттері. Аулаға ұшып келетін құстарды (торғай, сауысқан, көгершін, қарға) бақылауды, оларды "құстар" деп атауға, негізгі дене бөліктерін байқату; құстардың қимылдары ерекшеліктерін еліктеуге ынталандыру; байқағыштыққа тәрбиелеу.
Бақылауда қауіпсіздікті, құстарға жақындамауды қадағалау.
Балалардың ұшқан құстарға аудару.
Ала қанат сауысқан,
Жауыр атқа жабысқан.
Ойда жауыр көрінсе,
Ойбайлатқан сауысқан.
Қырда жауыр көрінсе,
Қиқаңдатқан сауысқан.
"Трамвай" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнай білуді, балалардың қозғалысын басқа ойыншылардың қимылдарымен үйлестіре отырып, жұппен қозғалу қабілетін дамыту; түстерді тануға және оларға сәйкес қимыл-қозғалыстарын өзгертуге ынталандыру.
“Жылғадан өтейік” қимылды ойын-жаттығуы.
(дене тәрбиесі)
Мақсат-міндеттер: балалардың тепе-теңдікті сақтай отырып, еңіс тақтаймен жүру біліктіліктерін дамыту.
"Көгөністер" жаттығуы.
Балақай, бақшаға барайық,
Көгөністі жұлайық.
Міне сәбіз, қиярым,
Қызанақпен шалқаным.
Көгөністен ала ғой,
Дәруменге тоя ғой.
Еңбек тапсырмасы: ойыншықтарды құмнан қағып, тазалап, қорапқа салу.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Күнді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: күннің жаз мезгілінде аспанда биік орналасқанын, жерге жарық пен жылуды төгетінін түсіндіру; күннің адамға, жан-жануарға, өсімдіктерге қажеттігін көрсету (жапырақтардың түсі жасыл, гүлдерді түсі ашық, адамдар жылы киімін жазда кимейді, бақшадағы көкөніс, жидектер тез піседі); ұғымталдыққа, байқағыштыққа тәрбиелеу.
"Ұшақтар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнауға ынталандыр Балаларды белгі бойынша қимылдарын өзгеруге: алаң кеңістігін пайдаланып, бірін-бірі түртпей, жүгіруге және бір-біріне жақын бір жерде отырып, демалуға - машықтандыру; ұшақ қимылына еліктеуге ынталандыру; зеректікке, ұйымшылдыққа тәрбиелеу.
Педаготің балаларға берілетін белгі командалары: "Ұшақтар, моторларды жүргізейік!" (екі қолды алға қойып, өзара айналдыру), "Қане, ұшайық!" (екі қолды екі жаққа жайып, түзі ұстап жүгіру), "Ұшақтар, аэродромға қонайық!" (бір-біріне жақын жерге отыру, қолдарды екі жақтарға созып, түзу ұстау).
"Құрсаудан құрсауға" қимылды жаттығуы.
(дене тәрбиесі)
Мақсат-міндеттер. Балаларды құрсаудан құрсауға аттап өту дағдыларын жетілдіру; тепе-теңдікті сақтауға, үйлесімді қимылдауға үйрету.
"Кішіден үлкенге" дидактикалық ойыны. Мүсіндеу.
Қатар бойынша орналастыруды үйрету, көзбен мөлшерлеуді, ойлауды дамыту.
Тәрбиеші: балалар, ата неше шалқан отырғызды? (Біреу.)
Қане оған көп шалқан отырғызуға көмектесейік. Ең алдымен егетін орнымызды дайындайық (балалар ермексаздан ұзынша келген таяқшаны ширатып мүсіндейді).
Алдымен шалқан кішкентай болды, кейін біраз өсті, біраз уақыттан кейін тағы өсті, ең соңында тіпті үлкен болды. (Балалар шалқандарды көлемі бойынша бақшаға "отырғызады").
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Бақшада өскен көгөністерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың топырақта өскен қияр туралы түсініктерін тиянақтау; бұл көгөністердің сабақтары өте ұзын, ұстағанда - жапырақтары да тегіс емес екендігін, көгөністің түсі жасыл, пішіні сопақ екендігіне көз жеткізу; жалпы пайдасы туралы, жеу алдында суға жуу керектігін түсіндіру; ұғымталдыққа тәрбиелеу.
Атам менің көктемде,
Таңертең де, кешке де,
Көгөнісін егеді,
Бақшасын баптап жүреді.
Жаз бойы суарады,
Арамшөпті жұлады,
Күнге піскен көгөніске
Балалар қуанады. (Д. Ахметова)
Еңбек тапсырмасы: көгөністер арасын қураған жапырақтардан тазалау.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
"Бақшада не өседі?" дидактикалық ойыны.
Мақсат-міндеттер: көгөністер туралы жұмбақтар жасыру және шешуін табу, атауын дұрыс дыбыстау.
"Мысық пен тышқандар" қимыл-қозғалыс ойыны .
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Үйлесімді қимылдауға, кейбір кейіпкерлердің қарапайым әрекеттерін жеткізе білуге ынталандыру. Кеңістікті бағдарлауға баулу. Қауіпсіздікті қадағалау.
- Тышқан шықты інінен,
"Сағат неше болды?"- деп,
Бауды тартып қалып еді,
Дүңгірледі барлық жер.
Тышқан қорқып қайтадан,
Кіріп кетті ініне.
Ересектер қол шапалақтайды, бала - "тышқан" "ініне" қашады , ал "мысық" оны қуалайды.
"Көпір үстімен жүреміз" жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүгіруді) жетілдіру; көлбеу тақтайдың бетімен (сызықтармен шектелген (ені 20-25 сантиметр, ұзындығы 2-2,5 метр) жіптің бойымен), тепе-теңдікті сақтап, жүруге ынталандыру, ептілікке тәрбиелеу.
"Борщ пісіреміз" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды көкөністерді ажыратып, борщ тағамын пісіруге қатысты имитация әрекеттерін жасауға бейімдеу; балалардың арақатынастарын нығайту.

	Серуеннен оралу
	Қолды сабындау және түзу қимылдармен жууды үйретуді жалғастыру, қолды жуғаннан кейін сығуды үйрету. Қолдарын өз орамалдарымен сүртіп, орнына ілу біліктіліктерін бекіту.
"Балалар қолдарын жуады" тақырыбы бойынша иллюстрациялар қарастыру және сол бойынша әңгімелесу.
"Біз қолымызды қалай жуамыз" дидактикалық ойыны.
Мақсат-міндеттер: қолды жуу дағдыларын жетілдіру.
Жаттамақ оқу: "Мөлдір су".

	Кешкі ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (коммуникативті дағдылар, көркем әдебиет, сөйлеуді дамыту)
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)

	Үйге қайту
Ата-анаға кеңес
	Кеңес: "Баланың жазғы тамақтануы".
	"Бала еркелігін қалай жеңуге болады" тақырыбына кеңес.
	Ата-аналармен бірге «Жыл мезгілдері» альбомын жасау
	Кеңес: "Түстерді үйрену өте оңай және көңілді".
	"Денсаулық - зор байлық" тақырыбына кеңес.


